CEO দফতরে SIR প্রস্তুতি নিয়ে বৈঠক চলছে

ওয়েব ডেস্ক: বিহারে ভোটার তালিকায় SIR-এর পর ভোটের নির্ঘণ্ট ঘোষণা করেছে জাতীয় নির্বাচন কমিশন (Election Commission)। মঙ্গলবার রাতে শহরে এসেছে জাতীয় নির্বাচন কমিশনের বিশেষ টিম (Team)। সেই টিমে রয়েছেন ডেপুটি ইলেকশন কমিশনার জ্ঞানেশ ভারতী-সহ চার কমিশন কর্তা। আর আজ বুধবার সকাল দশটা থেকেই CEO দফতরের ভিতরে চলছে রাজ্যে এসআইআর (SIR) এর প্রস্তুতি বৈঠক। এই বৈঠক অত্যন্ত গুরুত্বপূর্ণ। কারণ বিহারের ধাঁচে বাংলাতেও বিধানসভা নির্বাচনের আগে SIR হবে কি না সেটিই স্পষ্ট হবে বৈঠক থেকে।

আজকের বৈঠকে উপস্থিত রয়েছেন ডেপুটি ইলেকশন কমিশনার জ্ঞানেশ ভারতী। ভিডিয়ো কনফারেন্স এর মাধ্যমে বিভিন্ন জেলার ডিইওদের সঙ্গে বৈঠকে বসেছেন তিনি। পাশাপাশি রয়েছেন ইআরওরাও। জেলা ভিত্তিক কী কী রিপোর্ট আসছে সেটিই জানতে চায় জাতীয় নির্বাচন কমিশন। পূর্ব মেদিনীপুর, ঝাড়গ্রাম এবং বাঁকুড়া এই তিন জেলাতেই বিশেষ নজর রয়েছে কমিশনের। এই তিন জেলার সঙ্গে আলাদা করে বৈঠক করবেন জ্ঞানেশ ভারতীরা। এছাড়া রাজারহাট-গোপালাপুরে সব আধিকারিকদের সঙ্গে সাক্ষাৎ করবেন তাঁরা।

আরও পড়ুন: হিমাচলে ভয়ঙ্কর দুর্ঘটনা, ভূমিধসের তলায় বাস, মৃত ১৮

বুধবার উত্তরবঙ্গ বাদে সব জেলার জেলাশাসক, ইলেক্ট্রোরাল রেজিস্ট্রেশন অফিসার(ERO)-দের সঙ্গে বৈঠক করবেন জ্ঞানেশ ভারতীরা। বৈঠক শেষে প্রথমে রাজারহাট-গোপালপুর তারপর তিনি পৌঁছে যাবেন বারাসাতে। অন্যদিকে, বৃহস্পতিবার সকাল দশটায় কোলাঘাটে পৌঁছবেন তাঁরা। সেখানে তিন জেলা-পূর্ব মেদিনীপুর, ঝাড়গ্রাম এবং বাঁকুড়ার আধিকারিকদের সঙ্গে বৈঠক করবেন। রাজারহাট গোপালপুর নিয়েও তৎপর কমিশন। রাজারহাটের ডিস্ট্রিক্ট অফিসার, আইটি সেল, ERO-দের নিয়ে বৈঠক করবে কমিশন। রাজারহাট-গোপালপুর এবং রাজারহাট-নিউটাউন, এই দুটি বিধানসভা কেন্দ্রের সব বিএলও-দের নিয়ে বৈঠক করবেন।

দেখুন অন্য খবর